
Panel Cynghori – Adolygiad o’r Flwyddyn 2025-2026


1. Cefndir
1.1. Mae’r papur hwn yn adolygu effeithiolrwydd a gwaith y Panel Cynghori (“y Panel”) yn ystod 2025-26.  Fel gyda’r adolygiadau blynyddol o’r blynyddoedd a fu, mae’n ystyried y safbwyntiau a gafodd eu mynegi gan Aelodau’r Panel (“Aelodau”) yn y ffurflenni arfarnu hunanasesu a gwblhawyd yn ystod mis Mai 2026.

2. Rôl y Panel Cynghori
2.1. Mae’r Panel Cynghori yn fforwm anstatudol, a’i brif rôl yw rhoi cefnogaeth a chyngor i’r Ombwdsmon wrth arwain swyddfa Ombwdsmon Gwasanaethau Cyhoeddus Cymru (OGCC) a’i lywodraethu’n dda.  Mae profiad amrywiol yr  Aelodau yn rhoi persbectif allanol gwrthrychol i’r Ombwdsmon (sy’n gorfforaeth undyn) a chyngor iddo ar ddatblygu polisi ac ymarfer, cyfeiriad strategol a’r broses o graffu ar berfformiad OGCC.

2.2. Mae Cylch Gorchwyl y Panel, sy'n cael eu hadolygu'n rheolaidd, wedi'u nodi yn Atodiad A.

3. Aelodaeth 
3.1. Mae’r aelodaeth yn cynnwys yr Ombwdsmon a lleiafswm o 4 ac uchafswm o 8 aelod allanol annibynnol (sy’n cynnig sgiliau a phrofiad penodol a geisir gan yr Ombwdsmon ac a all gynnwys rhywun o swyddfa ombwdsmon arall).  Yn ogystal, gellir cynnwys hyd at 2 aelod cyfetholedig yn yr aelodaeth.

3.2. Mae’r Ombwdsmon yn mynychu cyfarfodydd y Panel ac mae’r Cyfarwyddwr Gweithredol Gwaith Achos a Chyfreithiol yn gweithredu fel Ysgrifennydd y Panel.

3.3. Bu aelodaeth y Panel yn ystod y flwyddyn fel a ganlyn: 

· Dr Jane Martin CBE (Cadeirydd tan Gorffennaf 2025)
· Ms Nia Roberts (Cadeirydd o fis Hydref 2025, Is-Gadeirydd gynt) 
· Ms Felicity Mitchell (Is-Gadeirydd o fis Hydref 2025) 
· Mr Mike Usher
· Ms Carys Evans 
· Mrs Sue Phelps 
· Mrs Bernie Davies (ymddiswyddodd fis Hydref 2025)
· Mr Dave Tosh (o fis Chwefror 2026)
3.4. Fe wnaeth Jane Martin barhau ei swydd fel Cadeirydd tan ddiwedd ei thymor ym mis Gorffennaf 2025, ac yna fe gymerodd yr Is-gadeirydd ar y pryd, Nia Roberts y swydd fel Cadeirydd.  Penodwyd Felicity Mitchell yn Is‑gadeirydd ym mis Hydref 2025.  

3.5. Mae rhagor o wybodaeth am yr aelodau ar gael yma.  

4. Cyfarfodydd 
4.1. Mae’r Aelodau wedi parhau i ddangos eu hymrwymiad i’r rôl, gyda phob un ohonynt â chofnod rhagorol o bresenoldeb yn y cyfarfodydd a gynhaliwyd dros y flwyddyn ddiwethaf.  Roedd presenoldeb llawn yn ystod y flwyddyn yn golygu 4 cyfarfod, ac roedd presenoldeb yr Aelodau fel a ganlyn: 

	Aelod o’r Panel
	Sawl cyfarfod a fynychwyd
	Cyfanswm Posib

	Nia Roberts
	4
	4

	Jane Martin
	2
	2

	Mike Usher
	4
	4

	Carys Evans
	4
	4

	Sue Phelps
	4
	4

	Bernie Davies
	3
	3

	Felicity Mitchell
	4
	4

	Dave Tosh
	1
	1



4.2. Mae’r Panel yn gosod rhaglen waith flynyddol ar ei gyfer ei hun, ac mae’r Aelodau wedi cael nifer o adroddiadau rheolaidd ymhob cyfarfod, fel monitro cynnydd yn erbyn y targedau sydd yn y Cynlluniau Strategol a Gweithredol; a’r Adroddiad Monitro Perfformiad misol.  Mae Rhaglenni Gwaith 2025-2026 a 2026-2027 wedi’u nodi yn Atodiadau B ac C yn y drefn honno.

4.3. Mae'r Panel wedi parhau i weithio'n effeithiol drwy gydol y cyfnod adolygu ac mae wedi darparu craffu a herio defnyddiol i OGCC.  Gwahoddir aelodau’r Pwyllgor i asesu eu hanghenion hyfforddi yn flynyddol, ac mae’r asesiadau hyn yn cyfrannu at ddatblygu cynlluniau hyfforddi ar gyfer y flwyddyn.  Cynhaliwyd trafodaethau bwrdd crwn gyda deiliaid swyddi allweddol OGCC ac aelodau PASR a'r Panel Cynghori fel yr amlinellir isod.

4.4. Pynciau allweddol a ystyriwyd gan y Panel yn 2025-26 oedd: 

· Yn dilyn ei waith yn ystod 2024/25 yn craffu ar ymateb y swyddfa a chydymffurfiaeth ag Adolygiad Annibynnol Dr Melissa McCullough ac Adolygiad Pwyllgor Cyllid y Senedd i’r gweithrediadau, y prosesau a’r ymchwiliadau a gynhaliwyd gan OGCC ar gwynion ynghylch y Cod Ymddygiad, goruchwyliodd y Panel ymateb terfynol y swyddfa a'r gwaith a oedd yn tystio i’w chydymffurfiaeth lawn â’r holl Argymhellion a’r Gwersi a Ddysgwyd.  
· Ystyriodd yr aelodau Adroddiad Blynyddol drafft OGCC a rhoi adborth arno.
· Rhoddodd y Panel gyngor i'r Ombwdsmon ar amcangyfrif cyllideb ddrafft OGCC ar gyfer 2025/26 cyn ei gyflwyno i'r Senedd (i'w gymeradwyo ym mis Hydref); gan ddarparu adborth a chyngor manwl ar ymgysylltiad yr Ombwdsmon â'r Pwyllgor Cyllid.
· Craffodd yr aelodau ar gyflwyniad tystiolaeth arfaethedig y swyddfa i Bwyllgor Cyllid y Senedd ar ei adolygiad Ôl-ddeddfwriaethol o Ddeddf Ombwdsmon Gwasanaethau Cyhoeddus (Cymru) 2019 ac ystyriasant Adroddiad dilynol y Pwyllgor.
· Fe graffodd y Panel ar gyfeiriad y swyddfa yn y dyfodol ar Safonau Cwynion ac Ymchwiliadau ar ein Liwt ein Hunain, gan ystyried argymhellion y Senedd.  
· Yn ogystal â chyd-aelodau annibynnol ar y Pwyllgor Archwilio a Sicrhau Risg, cynhaliwyd 2 weithdy gan y Panel a chwaraewyd rôl allweddol yn cyfrannu at drafodaethau ar gyfeiriad strategol newydd y swyddfa; a chraffu ar y Cynllun Strategol newydd ar gyfer 2026-2029.  
· Goruchwyliodd yr Aelodau ar gynlluniau’r swyddfa i nodi 20fed Penblwydd OGCC a’r effaith gadarnhaol mae’r swyddfa wedi ei gael ers ei sefydlu yn 2006.

5. Adolygiad Blynyddol 
5.1. Fel rhan o’r adolygiad blynyddol hwn, mae aelodau’r Panel wedi asesu eu perfformiad unigol a pherfformiad y Panel cyfan ac wedi ystyried a oes ganddynt ymwybyddiaeth a dealltwriaeth glir o awdurdodaeth a gweithrediadau OGCC i ddarparu cyngor a chefnogaeth effeithiol i’r Ombwdsmon ac i gynorthwyo’r Ombwdsmon gyda threfniadau llywodraethu, nodau strategol, amcanion a thargedau.  Roedd yr adolygiad hefyd yn asesu a oeddent yn teimlo eu bod wedi cael y sgiliau i ddarparu swyddogaeth graffu a herio briodol i’r Ombwdsmon ac i’w staff ac yn asesu’r berthynas waith rhwng Aelodau, swyddfa’r Ombwdsmon a rhanddeiliaid eraill, gan gynnwys nodi unrhyw anawsterau sy’n bodoli.

5.2. Cynhaliwyd trafodaethau blynyddol un i un rhwng yr Ombwdsmon a Chadeirydd y Panel, a rhwng y Cadeirydd ac aelodau unigol o’r Panel, a oedd yn gyfle defnyddiol i gael adborth ar berfformiad aelodau unigol ac effeithiolrwydd y Panel yn ei gyfanrwydd.

5.3. Yn gyffredinol, fe ystyriodd yr aelodau eu bod nhw wedi darparu heriau adeiladol ac annibynnol i’r Ombwdsmon a’i Thîm a bod y Panel wedi ffocysu’n briodol ar faterion strategol.  Fodd bynnag, nododd yr adborth hefyd nad oedd lefelau craffu a’r her gadarn yr oedd yr aelod wedi’i phrofi mewn cyd-destunau arall wedi’i dangos.  Canfu’r aelodau fod y papurau briffio o ansawdd uchel yn gyffredinol ac wedi’u ddosbarthu mewn da bryd cyn cyfarfodydd a bod y cyfarfodydd yn cael eu cadeirio’n dda, gan sicrhau bod pob aelod yn gallu cyfrannu at drafodaethau.  Croesawyd y cymysgedd o arbenigedd ar y Panel yn enwedig, gan fod hyn yn rhoi cyngor annibynnol allanol o wahanol safbwyntiau i’r Ombwdsmon fel Corfforaeth Unigol.  Teimlai’r aelodau bod eu cyfraniadau a’u cefnogaeth yn cael eu gwerthfawrogi gan yr Ombwdsmon a’i Thîm.  Cafodd y gweithdai ar y cyd gyda Aelodau’r Pwyllgor Archwilio a Sicrhau Risg i’w hystyried fel ffordd effeithiol i’r holl aelodau allu cyfrannu at osod newydd Cynllun Strategol y swyddfa.  Fodd bynnag, awgrymodd yr adborth hefyd y gall hyn fod wedi’u drefnu mewn modd mwy manwl.  

6. Ystyriaethau i’r Dyfodol 
6.1. Mae'r Panel yn edrych ymlaen at ddarparu cymorth parhaus i'r swyddfa yn ystod y cyfnod o newid sydd ar y gweill o ganlyniad i newidiadau wrth i’r swyddfa ffocysu ar gyflwyno Amcanion Strategol newydd, yn ymgorffori ei strwythur staffio newydd a dulliau newydd o weithio i reoli’r cynnydd yn y galw am wasanaethau gwaith achos.  

6.2. Roedd yr aelodau yn awyddus i weithio gyda'r Ombwdsmon a’i Thîm ar ddatblygu ei gyfres newydd o ddangosyddion perfformiad allweddol o dan y Cynllun Strategol newydd, ystyried yr heriau a’r cyfleoedd sy’n deillio o Ddeallusrwydd Artiffisial (AI) a defnyddio data.  

6.3. Wrth i gyfnodau swyddi aelodau ddod i ben eleni, a newidiadau mewn aelodaeth y Panel, bydd cyfleoedd ar gyfer hyfforddiant llywodraethu ar graffu a herio’n effeithiol gan aelodau annibynnol yn cael eu darparu.  

7. Asesiad Cyffredinol gan Gadeirydd y Panel Cynghori 
7.1. Mae gan y Panel ystod da o brofiad o wahanol sectorau sy’n rhoi her a chraffu effeithiol i’r Ombwdsmon o bersbectif allanol.  Rhoddodd yr aelodau gefnogaeth i’r swyddfa ar feysydd gwaith allweddol, gan gynnwys datblygu Cynllun Strategol newydd y swyddfa ac mewn ymateb i Adolygiad y Senedd o Ddeddf OGCC 2019.  

7.2. Mynegodd y Cadeirydd ei diolch i Jane Martin am ei arweinyddiaeth ragorol a chefnogaeth i’r swyddfa fel Cadeirydd y panel dros nifer o flynyddoedd ac i Bernie Davies am ei chyfraniadau positif a’i ymrwymiad i’r Panel dros y blynyddoedd diweddar.  

7.3. Mae aelodau’r Panel yn edrych ymlaen at gefnogi’r Ombwdsmon a’i staff wrth i’r swyddfa ymgorffori ffyrdd newydd o weithio i reoli’r galw cynyddol parhaus am ei gwasanaeth gwaith achos a chanfod dulliau newydd o weithio i ddarparu gwasanaeth i bobl Cymru.  Wrth i Aelodau newydd gael eu recriwtio i’r Panel yn ystod 2026/27, mae’n hollbwysig fod aelodaeth y Panel yn amrywiol ac yn adlewyrchu’r cymunedau y mae’r swyddfa’n gwasanaethu.  Atodiad A – Cylch Gorchwyl y Panel Cynghori 
Atodiad B – Rhaglen Waith 2025-2026
Atodiad C – Rhaglen Waith 2026-2027

ATODIAD ACylch Gorchwyl y Panel Cynghori


Statws y Panel Cynghori
Mae’r Panel Cynghori yn fforwm anstatudol, a’i brif rôl yw rhoi cefnogaeth a chyngor i’r Ombwdsmon wrth iddo arwain swyddfa Ombwdsmon Gwasanaethau Cyhoeddus Cymru a darparu cyfeiriad strategol iddi.  Hefyd, mae’r Panel Cynghori yn cynnig persbectif allanol i helpu gyda’r gwaith o ddatblygu polisïau ac arferion.  

Mae’r Panel Cynghori yn rhoi cefnogaeth a chymorth penodol i’r Ombwdsmon ar y canlynol:

· gweledigaeth, gwerthoedd a dibenion;
· cyfeiriad strategol a chynllunio.  

Cynghori’r Ombwdsmon yn unig yw gwaith y Panel Cynghori, ac nid yw’n gwneud penderfyniadau trwy ei hawl ei hun.  

Aelodaeth
Bydd yr aelodaeth yn cynnwys: 

· isafswm o 4 ac uchafswm o 8 aelod allanol annibynnol (sy’n cynnig sgiliau a phrofiad penodol a geisir gan yr Ombwdsmon ac a all gynnwys rhywun o swyddfa Ombwdsmon arall) 
· hyd at 2 aelod cyfetholedig.

Bydd y Cyfarwyddwr Gweithredol, Gwaith Achos a Chyfreithiol yn gweithredu fel Ysgrifennydd y Panel.  Bydd aelodau eraill y Tîm Rheoli, fel y’u pennir gan yr Ombwdsmon, yn mynychu cyfarfodydd y Pwyllgor.

Cyfnod yr aelodau Annibynnol yn y swydd fydd tair blynedd.  Mae dewis gan yr Ombwdsmon i ymestyn y cyfnod hwn am dair blynedd arall.  

Un o’r aelodau allanol annibynnol fydd yn Cadeirio’r cyfarfodydd.  Bydd Is-adeirydd hefyd yn cael ei benodi.  Bydd yr Ombwdsmon yn penodi aelod annibynnol o’r Panel i fod yn Gadeirydd ac Is-gadeirydd ar sail argymhelliad y Panel Cynghori.  Pe bai’r Ombwdsmon yn penderfynu peidio â derbyn argymhelliad y Panel Cynghori, caiff penderfyniad yr Ombwdsmon ei nodi yng nghofnodion cyfarfod y Panel Cynghori.


Rôl a chyfrifoldebau’r Panel 
Cynorthwyo’r Ombwdsmon i bennu’r canlynol: 

· cyfeiriad strategol OGCC, ei nodau, ei amcanion a’i dargedau; 
· polisïau busnes allweddol; 
· polisïau a strategaethau cyflogaeth pwysig. 

Craffu a rhoi sicrwydd ar y canlynol: 

· y Cynllun Strategol Tair Blynedd a’r Cynllun Gweithredol Blynyddol; 
· dyraniad cyllideb lefel uchel; 
· cyflwyno amcangyfrifon y gyllideb i Bwyllgor Cyllid Senedd Cymru

Monitro ac adolygu: 

· perfformiad a chyflawniad gweithredol; 
· effeithiolrwydd polisïau a strategaethau cyflogaeth; 
· amrywiaeth a chyfle cyfartal, yn arbennig yng nghyswllt Deddf Cydraddoldeb 2010; 
· strategaethau cyfathrebu allanol a chysylltiadau â rhanddeiliaid. 

Hawliau 

Caiff yr Ombwdsmon a’r Panel Cynghori wneud y canlynol:

· cyfethol aelodau ychwanegol am gyfnod heb fod yn fwy na 2 flynedd i ddarparu sgiliau, gwybodaeth a phrofiad a helpu’r Panel i fod yn cynrychioli’r cymunedau y mae’r Ombwdsmon yn eu gwasanaethu.
· gofyn am gyngor ad-hoc arbenigol, ar yr amod bod hynny o fewn y gyllideb.

Cyfarfodydd 

Cynhelir cyfarfodydd 4 gwaith y flwyddyn.  Y cworwm fydd o leiaf 3 aelod annibynnol.  

Bydd yr Ombwdsmon hefyd yn bresennol ym mhob cyfarfod (neu, mewn amgylchiadau eithriadol, dirprwy a enwebir gan yr Ombwdsmon).

Os na fydd Cadeirydd y Panel Cynghori yn gallu bod yn bresennol mewn cyfarfod, bydd yr Is-gadeirydd yn cymryd y gadair neu os nad yw hefyd yn gallu bod yn bresennol yn y cyfarfod, bydd aelod annibynnol arall yn cymryd y gadair.

Yn dilyn cymeradwyaeth yng nghyfarfod nesaf y Panel, cyhoeddir cofnodion cyfarfodydd yn ôl penderfyniad yr Ombwdsmon.  
Datgan Buddiannau Aelodau

Mae’n ofynnol i aelodau ddatgan unrhyw fuddiannau personol yn unol â Pholisi OGCC ar Ddatgan Buddiannau yng nghyswllt aelodau’r Panel Cynghori a’r Pwyllgor Archwilio a Sicrhau Risg.  

Is-bwyllgorau 

Mae’n agored i’r Panel Cynghori ffurfio Pwyllgor Taliadau, neu is-bwyllgorau eraill, ar sail ad hoc (hy pan fydd angen).

Gofynion o ran Gwybodaeth 

Ar gyfer pob cyfarfod, bydd y Panel Cynghori yn cael adroddiad cynnydd yn erbyn nodau ac amcanion y Cynllun Strategol/Gweithredol.

Pan fo’n briodol, rhoddir y canlynol i’r Panel hefyd: 

· rhaglen waith flynyddol 
· adolygiadau o gynnydd yn erbyn y Strategaeth Cyfathrebu ac Allgymorth 
· cynigion ar gyfer unrhyw amcanion newydd ‘yn ystod y flwyddyn’ nas rhagwelwyd yn wreiddiol pan ddatblygwyd y Cynlluniau Strategol/Gweithredol 
· amcangyfrifon blynyddol drafft a gyflwynir i Bwyllgor Cyllid Senedd Cymru
· cynigion drafft ar gyfer polisïau busnes/cyflogaeth allweddol newydd neu ddiwygiedig 
· y diweddaraf am y berthynas waith â Senedd Cymru 
· cynigion ar gyfer unrhyw ddatblygiadau sefydliadol
· Adroddiad Blynyddol OGCC 
· adolygiad cyfnodol o effeithiolrwydd y Panel Cynghori ei hun.

Adrodd

· Bydd pob cyfarfod o’r Panel yn cael ei gofnodi mewn cofnodion a fydd yn cael eu cymeradwyo yn y cyfarfod nesaf.  
· Bydd y Panel yn darparu Adroddiad Blynyddol i’r Ombwdsmon ar y gwaith y mae wedi’i wneud yn ystod y flwyddyn, wedi’i amseru i gefnogi’r dasg o gwblhau Adroddiad Blynyddol 






Noder: Er mwyn osgoi unrhyw amheuaeth ac yn unol â’r Cylch Gorchwyl hwn, dim ond rhoi cyngor yw gwaith a rôl y Panel Cynghori.  Nid oes gan y Panel nac unrhyw aelodau unigol unrhyw rôl na chylch gwaith yng nghyswllt materion gweithredol neu benderfyniadau gwaith achos a wneir gan OGCC.

*****************************************

	Cymeradwywyd gan y Tîm Rheoli
	9 Gorffennaf 2026 

	Cadarnhawyd gan y Panel Cynghori
	22 Gorffennaf 2026 

	Adolygiad Nesaf 
	Gorffennaf 2027 

ATODIAD BOmbwdsmon Gwasanaethau Cyhoeddus Cymru 
Rhaglen Waith y Panel Cynghori 2025-2026


Ebrill 2025
Camau Gweithredu Cynllun Busnes 2025-2026
Adroddiad Monitro Perfformiad 
Adolygiad y Panel Cynghori y flwyddyn 2024-2025
Eitem Trafod ar Nod Strategol
Diweddariad Cyfathrebu ac Allgymorth 
Gofynion Hyfforddi a Datblygu Aelodau’r Panel Cynghori

Gorffennaf 2025 
Adroddiad Blynyddol 2024-2025 
Cynnydd o ran Cynllunio Strategol gan gynnwys Cynlluniau Digidol a TG, Allgymorth, Cydraddoldeb a Phobl 
Diweddariad ar y Cynllun Busnes
Adroddiad Monitro Perfformiad
Materion Cychwynnol i’w Hystyried ar gyfer Cyflwyno Amcangyfrifon 2026-2027 
Diweddariad ar Adroddiadau ar Ei Liwt ei Hunain
Cofrestru Buddiannau Aelodau
Adolygu Cylch Gorchwyl y Panel Cynghori
Eitem Trafod ar Nod Strategol

Hydref 2025 
Cyflwyniad amcangyfrifon i Senedd Cymru
Diweddariad Cynllun Busnes 
Diweddariad Pwerau Rhagweithiol 
Adroddiad Monitro Perfformiad 
Eitem Trafod ar Nod Strategol

Ionawr 2026 
Diweddariad ar Amcangyfrifon a Cyflwyno i Senedd Cymru (ar lafar)
Ymateb drafft i Bwyllgor Cyllid y Senedd
Diweddariad Cynllun Busnes
Adroddiad Monitro Perfformiad
Diweddariad Cyfathrebu ac Allgymorth 
Adolygiad o Raglen Waith y Panel Ymgynghorol 2026-2027
Eitem Trafod ar Nod Strategol

ATODIAD COmbwdsmon Gwasanaethau Cyhoeddus Cymru 
Rhaglen Waith y Panel Cynghori 2026-2027


Ebrill 2026
Diweddariad Monitro Perfformiad 
Trafodaeth ar ddulliau Ymgysylltu & Allgymorth 2026 – 2027
Myfyrdodau cyd-destun gan yr Ombwdsmon 
Diweddariad ar waith Adroddiadau ar ein Liwt ein Hunain a chyfeiriad y dyfodol 
Diweddariad ar Waith Safonau Cwynion a chyfeiriad y dyfodol
Trosolwg o berfformiad Gwaith Achos 
Cynllun Strategol Terfynol  
Cofrestru Buddiannau Aelodau
Diweddariad ar 20fed Penblwydd OGCC 
Cynllun Ariannol Tymor Canolig

Gorffennaf 2026 
Cyflwyniadau i’r rheiny sy’n bresennol
Adroddiad Blynyddol 2025-2026 
Camau Gweithredu Cynllun Busnes 2026/27 a Dangosyddion Perfformiad Allweddol o dan y Cynllun Strategol
Cynnydd o ran Cynllunio Strategol gan gynnwys Cynlluniau Digidol a TG, Allgymorth, Cydraddoldeb a Phobl 
Diweddariad ar y Cynllun Busnes
Myfyrdodau cyd-destun gan yr Ombwdsmon
Adroddiad Monitro Perfformiad
Materion Cychwynnol i’w Hystyried ar gyfer Cyflwyno Amcangyfrifon 2027-2028 
Diweddariad ar argymhellion sy’n codi o Adolygiad y Pwyllgor Cyllid o Ddeddf yr OGCC (posib/gall ei atal tan mis Hydref)
Diweddariad ar Fodelu Cwynion Ysgolion (pobi/gall ei atal tan mis Hydref)
Adolygiad y Panel Ymgynghori am y flwyddyn 2025-2026
Gofynion Hyfforddi a Datblygu Aelodau’r Panel Ymgynghori
Eitem Trafod ar Nod Strategol
Adolygu Cylch Gorchwyl y Panel Cynghori 

Hydref 2026 
Cyflwyniadau i’r rheiny sy’n bresennol
Cyflwyniad amcangyfrifon i Senedd Cymru
Diweddariad Cynllun Busnes 
Myfyrdodau cyd-destun gan yr Ombwdsmon 
Diweddariad ar argymhellion sy’n codi o Adolygiad y Pwyllgor Cyllid o Ddeddf yr OGCC 2019
Diweddariad ar Fodelu Cwynion Ysgolion
Diweddariad ar Ymchwiliadau ar ei Liwt ei Hun
Adroddiad Monitro Perfformiad 
Eitem Trafod ar Nod Strategol
Cyflwyniadau i’r rheiny sy’n bresennol

Ionawr 2027
Diweddariad ar Amcangyfrifon a Cyflwyno i Senedd Cymru (ar lafar)
Myfyrdodau cyd-destun gan yr Ombwdsmon
Ymateb drafft i Bwyllgor Cyllid y Senedd
Adroddiad Monitro Perfformiad
Adolygiad o Raglen Waith y Panel Ymgynghorol 2027-2028
Eitem Trafod ar Nod Strategol

*****************************************

